வண்டலூர்-மீஞ்சூர் வெளி வட்டச் சாலை
[[படிமம்:Channai ORR project.jpg|thumb|200px|right|[[சென்னை]]யின் [[உள் வட்டச் சாலை, சென்னை|உள் வட்டச் சாலை]], [[புறவழிச் சாலை, சென்னை|புறவழிச் சாலை]],மற்றும் வெளிவட்டச் சாலைகளைக் காட்டும் வரைபடம்.]]
 
 '''வண்டலூர்-மீஞ்சூர் வெளி வட்டச் சாலை''' (''Vandalur-Meenchur Outer Ring Road'') [[சென்னைப் பெருநகர் வளர்ச்சிக் குழுமம்|சென்னைப் பெருநகர் வளர்ச்சிக் குழுமத்தால்]] [[சென்னை]] நகரத்தினுள் பெரும் சரக்குந்துகள் வந்துசெல்வதைத் தவிர்க்கவும், வளரும் மாநகரப் போக்குவரத்தின் சீரான பரவலுக்கும் வகை செய்ய வளர்த்தெடுக்கப்படும் ஒரு முக்கிய போக்குவரத்து தடவழியாகும்.&lt;ref&gt;[https://www.newindianexpress.com/cities/chennai/2020/dec/29/chennais-62-km-outer-ring-road-to-open-next-week-will-relieve-traffic-congestion-2242733.html  Chennai's 62-km Outer Ring Road to open next week, will relieve traffic congestion]&lt;/ref&gt; &lt;ref&gt;[https://tamil.samayam.com/latest-news/chennai-news/one-more-outer-ring-road-will-come-to-use-soon-to-reduce-chennai-city-traffic/articleshow/79522338.cms  சென்னை டிராஃபிக்கை குறைக்க விரைவில் பயன்பாட்டுக்கு வரும் இன்னொரு சாலை!]&lt;/ref&gt;இந்த வெளி வட்டச் சாலை மூலம்  [[சென்னை]]யை ஒட்டிய [[செங்கல்பட்டு மாவட்டம்]], [[காஞ்சிபுரம் மாவட்டம்]] மற்றும் [[திருவள்ளூர் மாவட்டம்|திருவள்ளூர் மாவட்டப்]] பகுதிகள் இணைக்கப்படுகின்றன.
 
 இந்த வெளி வட்டச் சாலையானது சென்னையின் வெளிப்புறப் பகுதிகளான[[வண்டலூர்]], [[தாம்பரம்]], [[பூவிருந்தவல்லி]], [[நெமிலிச்சேரி ஊராட்சி|நெமிலிச்சேரி]], [[படப்பை ஊராட்சி|படப்பை]], [[மீஞ்சூர்]] பகுதிகளை இணைக்கிறது. இச்சாலை ஏறத்தாழ 62.3&amp;nbsp;கி.மீ. நீளம் கொண்டது. 
 
 இது  [[தேசிய நெடுஞ்சாலை 45 (இந்தியா)|தே.நெ 45ஐ]] [[வண்டலூர்|வண்டலூரிலும்]], [[தேசிய நெடுஞ்சாலை 4 (இந்தியா)|தே.நெ 4ஐ]] நாசரத்பேட்டையிலும், [[தேசிய நெடுஞ்சாலை 205 (இந்தியா)|தே.நெ 205ஐ]]  [[நெமிலிச்சேரி ஊராட்சி|நெமிலிச்சேரி]] (திருநின்றவூர்), [[தேசிய நெடுஞ்சாலை 5 (இந்தியா)|தே. நெ.5ஐ]]  நல்லூரிலும்  திருவொற்றியூர்-பொன்னேரி-பஞ்செட்டி சாலையை (டிபிபி சாலை)  [[மீஞ்சூர்|மீஞ்சூரிலும்]] இணைக்கும் வண்ணம் திட்டமிடப்பட்டுள்ளது. இதற்கான நிலம், சாலை மற்றும் தொடர்வண்டி வழித்தடங்கள்  அமைத்திட 72 மீ. அகலத்திற்கும்  எதிர்காலத் தேவையாக மேலும் 50 மீ. அகலத்திற்கும் கையகப்படுத்தத் திட்டமிடப்பட்டுள்ளது.
 
 ==முதல் கட்டப்பணி==
 இத்திட்டப்பணிக்கு 1,081 கோடி  ரூபாய் திட்டச்செலவாக மதிப்பிடப்பட்டுள்ளது.  இரு கட்டங்களில் நிறைவேற்றப்படத் திட்டமிடப்பட்டுள்ள இச்சாலைகளின் முதற்கட்டப் பணிகளை ஆகத்து 29, 2010இல் அன்றைய துணை முதலமைச்சர் மு. க. ஸ்டாலின் கால்கோளிட்டுத் துவங்கி வைத்தார். முதற்கட்டத்தில் [[வண்டலூர்|வண்டலூரிலிருந்து]], [[நெமிலிச்சேரி ஊராட்சி|நெமிலிச்சேரி]] வரை 30 கி.மீ. தொலைவிற்கு வெளிவட்டச் சாலை அமைக்கப்பட்டுள்ளது. இச்சாலை 2014 முதல் போக்குவரத்திற்கு பயன்பாட்டில் உள்ளது.
 
 ==இரண்டாம் கட்டப் பணி==
 இரண்டாம் கட்டப்பணி  [[நெமிலிச்சேரி ஊராட்சி|நெமிலிச்சேரி]] முதல் [[மீஞ்சூர்]] வரை சாலைப் பணிகள் 2020 இறுதியில் முடிக்கப்பட்டது. இச்சாலையை பொதுமக்கள் பயன்பாட்டிற்கு தமிழக முதல்வர் [[எடப்பாடி கே. பழனிசாமி]] 8 பிப்ரவரி 2021 அன்று திறந்து வைத்தார்.&lt;ref&gt;https://www.thehindu.com/news/cities/chennai/outer-ring-road-phase-ii-inaugurated/article33786950.ece  Outer ring road phase II inaugurated]&lt;/ref&gt;&lt;ref&gt;[https://timesofindia.indiatimes.com/city/chennai/cm-opens-second-phase-of-chennai-outer-ring-road/articleshow/80752564.cms   CM opens second phase of Chennai Outer Ring Road]&lt;/ref&gt;
 
 ==மாநகரப் பேருந்துகள்==
 வெளி வட்டச் சாலையில் 10 பிப்ரவரி 2021 முதல் [[மாநகரப் போக்குவரத்துக் கழகம்|மாநகரப் போக்குவரத்துக் கழகத்தின்]] பேருந்துகள் இரண்டு வழித்தடங்களில் இயங்குகின்றன.&lt;ref&gt;[https://www.dinamani.com/tamilnadu/2021/feb/10/city-buses-ply-on-vandalur-minsur-outer-ring-road-3560600.html சென்னை வெளி வட்டச் சாலையில் மாநிகரப் பேருந்துகள்]&lt;/ref&gt;
 
 * வழித்தடம் எண் 206: [[பூவிருந்தவல்லி]], [[மண்ணிவாக்கம் ஊராட்சி|மண்ணிவாக்கம் இணைப்புச் சாலை]], [[பெருங்களத்தூர்]] வழியாக [[தாம்பரம்]] வரை செல்லும்.
 * வழித்தடம் எண் 203: [[பூவிருந்தவல்லி]], [[படப்பை ஊராட்சி|படப்பை]],  [[ஒரகடம்]] இணைப்புச் சாலை வழியாக [[வாலாஜாபாத்]] வரை செல்லும்.
 
 ==மேலும் காண்க==
 * [[உள் வட்டச் சாலை, சென்னை]]
 
 ==மேற்கோள்கள்==
 &lt;references/&gt;
 
 ==வெளி இணைப்புகள்==
 *[https://www.google.com/maps/dir/Vandalur,+Tamil+Nadu+600048/Minjur,+Tamil+Nadu+601203/@13.0812388,80.0245268,11.25z/data=!4m14!4m13!1m5!1m1!1s0x3a52f609c674bbcb:0x1fac36089fe1f633!2m2!1d80.0810009!2d12.8912559!1m5!1m1!1s0x3a5279fe741e4a23:0xeadb799bf25a4145!2m2!1d80.2623075!2d13.2789286!3e0 வண்டலூர்-மீஞ்சூர் வெளி வட்டச்சாலையின் கூகுள் வரைபடம்] 
 
 {{சென்னை சாலைகள்}}